મુંબઈઃ અંડરગાર્મેન્ટ્સ કંપની આશાપુરા ઈન્ટીમેટ ફેશન લિમિટેડના એમડી અને ચેરમેન હર્ષદ ઠક્કર મુંબઈ સ્થિત ઑફિસથી લગભગ 2દ દિવસથી લાપતા થઈ ગયા છે. છેલ્લે ઠક્કર બીજી ઓક્ટોબરે તેમની ઓફિસમાં હતા. એમના પરિવારે 8 ઓક્ટોબરે હર્ષદ લાપતા થયા હોવાનો રિપોર્ટ નોંધાવ્યો છે. મુંબઈ મિરર મુજબ હર્ષદનો મોબાઈલ ફોન, વૉલેટ અને પાસપોર્ટ એમની ઑફિસમાંથી મળ્યા છે. પોલીસ તપાસમાં હર્ષદે ગુજરાતીમાં લખેલ નોટ મળી આવી છે, જેમાં તેમણે રોકાણકારોના નુકસાન બદલ માફી માગી છે.